**О т ч е т**

**За дейността на НЧ „Просвета 1927“ – с.Покрайна**

**през 2021г.**

Българските читалища са една уникална за Европа културна институция,

която съществува единствено у нас. Те участват активно в живота на местните

общности и помагат за укрепването и развитието на местните културни, соци-

ални и икономически партньорства. Всяко населено място има нужда от едно

читалище, в което да цари културата, писмеността, духовността, място, което да

обединява хората в името на доброто.

НЧ „Просвета 1927“ – с.Покрайна е единствения културен, просветен и

информационен център в селото. Тук се развиват дейности от различно естество

и с различен характер – библиотечно дело, художествено – творческа дейност

и куп всякакви други задачи, касаещи жителите на селото.

Освен организационни, културни и художествено – творчески дейности,

читалището извършва и редица информационни и административни услуги,

на населението.Почти ежедневно се извършват ксерокопирни услуги, помага се на

учениците с различни проекти за училище, понякога и с писането на домашни

работи, търси се информация по дадена тема, сканират се и се изпращат различни

документи на посочени имейли в страната и чужбина, пишат се автобиографии и

се попълват документи за кандидатстване за работа и куп други нужди на населе-

нието.

Както през последните години, така и през изминалата година усилията на

настоятелството и на самодейците към нашето читалище бяха насочени към

развитие, обогатяване и възстановяване на народните обреди и обичаи от бита

на населението. Стремим се да открием и да развиваме творчески заложби у

подрастващото поколение и приобщаването му към ценностите и постиженията

на науката, изкуството и културата. Читалището е организатор на всички културни

мероприятия в с.Покрайна, като във своята дейност се стреми да обхване хора

от всички възрасти.

Поради пандемичните условия и забрани в страната, през изминалата 2021 година

на 1 февруари не успяхме да отбележим традицията на „Трифон Зарезан“, като зарежем

лозята и провеждаме ежегодния конкурс за най – добър винар на с.Покрайна.

За 1 март закупихме материали за мартеници и заедно с деца и възрастни израбо-

тихме мартеници, които бяха раздадени на хората от селото, от нашата Баба Марта.

За националният празник – **3 март,** децата изработиха български знаменца и ги

раздадоха на хората, излезли да почетат празника. Материалите бяха закупени от

читалището и знаменцата изработени с помощта на самодейци.

За съжаление не успяхме да проведем и други от нашите традиционни празници и обичаи,

като Лазаровден и Цветница, но с малките самодейци от читалището сформирахме читалищна работилница и участвахме с празничен Великденски базар в гр.Видин, като нашите самодейци помагаха на минаващите деца, проявили желание да направят сами своята украса за Великден.

За празника на селото – Свети Дух поканихме доста самодейни състави, които с голяма радост се отзоваха на поканата ни и ни повеселиха с техните хора и песни.

За наше голямо съжаление не успяхме да проведем за пети път нашия

ежегоден фестивал „Нашенци у старо време“, посветен на замиращи занаяти и стари

български ястия. В дни на криза и световна пандемия, хората жадуват за по-приятни емоции,

за малко веселие, за да забравят проблемите. Такива емоции изпитват на нашия фестивал,

забавляват се и се наслаждават на вкусни храни и разнообразни занаяти, затова тази година

ще проведем нашия фестивал, макар и по-рано от обичайната дата.

За Коледен концерт, който също провеждахме ежегодно, отново имахме забрана, но с

хората от читалищната работилничка направихме 108 подаръка за всички деца от селото, които им бяха раздадени от Дядо Коледа.

В общи линии това е нашата дейност през изминалата трудна година. Надяваме се, че

през 2022 година ще можем да проведем повече от нашите мероприятия, за да запазим

българските традиции и обичаи, за да не позволим те да бъдат забравени.

Освен това не сме споменали за редица услуги , които правим на населението в нашето

село, с които приканваме хората да идват при нас по-често, знаейки че ще помогнем.

Целта на нашата всекидневна работа , освен да запазва българските традиции и обичаи,

да обслужва читателите , да развива художествено – творческата дейност, да организира мероприятия и празници, е и да обединява и сплотява хората в името на доброто за село Покрайна.

Секретар:

(Елица Атанасова)